
Linnavara mahakandmine

1. Asjaolud ja menetluse käik

Narva Muuseum taotleb muuseumi bilansist vara mahakandmist. 

Mahakantavaks varaks on Narva Linnuse Suurel läänehoovil asuv laululava,  soetamise aeg 27.05.1997, bilansiline maksumus 67925,00 krooni, kulum 21865,00 krooni. 

OÜ Gradiens (registrikood 10004499) teostas 02.04.2008.a. laululava ülevaatuse  ja teeb  kokkuvõtte, et  laululava edasine kasutamine praeguses seisundis kujutab inimesele ohtu,  selle remont ja kaasajastamine pole majanduslikult otstarbekas. Tehakse ettepanek laululava demonteerida. 

Narva Linnavalitsuse linnavara komisjoni 14.05.2008.a. istungil otsustati (protokoll nr 5), et Narva Muuseum esitab antud küsimust Narva Linnavalitsuse istungile vastavasisulise korralduse vastuvõtmiseks. 

2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud.

3. Otsus

Nõustuda Narva Muuseumi (registrikood 75009131) taotlusega vara bilanssist mahakandmise kohta ja lubada kanda maha järgnev vara:

· Narva Linnuse Suurel läänehoovil asuv laululava bilansilise maksumus  67925,00 krooni, kulum 21865,00 krooni.

4. Rakendussätted 

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul                          Narva Linnavalitsuse poolt korralduse teatavakstegemise päevast arvates.

4.2.  Käesolev korraldus jõustub seadusega sätestatud korras.

